Period: Old Babylonian
Genre: Literary
Transliteration:
<SURFACE>
...
lu₂-e a dug₄-ga id₂-da mi-ni-ŋar-ŋar id₂...i₃-dun i₃-luh-luh
lu₂-la-ga lu₂-sa-gaz-e edin sig₉-si-ig-ga-bi {ŋiš}niŋ₂-gul-bi bi₂-ak
nitah-be₂-e-ne munus-be₂-e-ne nitah-bi ki šag₄-ga-na-še₃ i₃-du-u₃ har-ra-an...
munus-bi {ŋiš}bal {ŋiš}kirid-da šu ba-e-si-ig har-ra-an šag₄-ga-na i₃ <unk> munus-e tab-be₂...du-u₃-de₃
edin niŋ₂-daŋal-la-ba ŋa₂-rig₇ mu-ni-in-ŋar mu-ni-si-ig
za-lam-ŋar maš-gana₂-bi ki um-mi-ŋar-ŋar za-lam-ŋar maš-gana₂-bi-ta u₂-sal mu-un-nu₂-nu₂
lu₂ kiŋ₂ ak-bi lu₂ gud-apin la₂ a-šag₄-ga ud mu-un-di-ni-ib-zal-e
a₂ aŋ₂-ŋa₂ {d}šul-gi lugal-ŋa₂-ke₄ gu₂-ŋu₁₀ nu-mu-da-šub
gu₂ bi₂...ŋi₆-ba an-bar₇-ba a₂-bi...i₃-ŋen-ne-en
{m}a-pi-il-la-ša ud tur-ra-ni-ta šu <unk> ba mu-e...šu...ba nu-e
lu₂ al-me-a-gin₇ šag₄-ŋu₁₀ i₃-zu igi-zu um-mi-zu im-mi-du₈
lugal-ŋu₁₀ igi bar-ra diŋir-ra lu₂ hul-la-še₃ i-ni <unk>...lu₂ hul bi₂-i-ni-in-zu
lu₂-ŋarza₂ gal kur-kur-ra-ke₄ ugu-bi um-mi-dirig
lugal-ŋu₁₀ niŋ₂ gal-gal ba-e-dirig gaba-ri <unk>...
dug₄-ga ab-gi₄ <unk> inim-zu inim dugud-da niŋ₂-zu niŋ₂ gal-la-am₃ dug₄-ga-dug₄-ga ab-dug₄...
inim sag₉-ga-ni šag₄-za i₃-ŋal₂ ud us₂-sa i₃...
lu₂-u₁₈-lu-am₃ igi-zu an...i₃-in <unk> he₂-i
šag₄-ŋu₁₀ šag₄ zu₂ keše₂ a-gin₇ he₂-en-ŋa₂-ŋa₂
ma-da suhuš bi₂-ge-en gu₃ teš₂-a bi₂-sig₁₀-ge₅
lugal-ŋu₁₀ lugal nu-mu-e-da-sa₂ šag₄-zu he₂-eb-dug₃-ge

Cuneiform:
<SURFACE>
...
𒇽𒂊𒀀𒅗𒂵𒀀𒇉𒁕𒈪𒉌𒃻𒃻𒀀𒇉...𒉌𒂄𒉌𒈛𒈛
𒇽𒆷𒂵𒇽𒊓𒄤𒂊𒂔𒋛𒋛𒅅𒂵𒁉𒄑𒃻𒄢𒁉𒉈𒀝
𒍑𒁉𒂊𒉈𒊩𒁉𒂊𒉈𒍑𒁉𒆠𒊮𒂵𒈾𒂠𒉌𒁺𒅇𒄯𒊏𒀭...
𒊩𒁉𒄑𒁄𒄑𒆟𒁕𒋗𒁀𒂊𒋛𒅅𒄯𒊏𒀭𒊮𒂵𒈾𒉌<unk>𒊩𒂊𒋰𒁉...𒁺𒅇𒉈
𒂔𒃻𒂼𒆷𒁀𒂷𒉺𒄸𒁺𒈬𒉌𒅔𒃻𒈬𒉌𒋛𒅅
𒍝𒇴𒃻𒈦𒃷𒁉𒆠𒌝𒈪𒃻𒃻𒍝𒇴𒃻𒈦𒃷𒁉𒋫𒌑𒊩𒈬𒌧𒈿𒈿
𒇽𒆥𒀝𒁉𒇽𒄞𒀳𒇲𒀀𒊮𒂵𒌓𒈬𒌧𒁲𒉌𒅁𒉌𒂊
𒀉𒉘𒂷𒀭𒂄𒄀𒈗𒂷𒆤𒄘𒈬𒉡𒈬𒁕𒊒
𒄘𒉈...𒈪𒁀𒀭𒉈𒁀𒀉𒁉...𒉌𒁺𒉈𒂗
𒁹𒀀𒉿𒅋𒆷𒊭𒌓𒌉𒊏𒉌𒋫𒋗<unk>𒁀𒈬𒂊...𒋗...𒁀𒉡𒂊
𒇽𒀠𒈨𒀀𒁶𒊮𒈬𒉌𒍪𒅆𒍪𒌝𒈪𒍪𒅎𒈪𒂃
𒈗𒈬𒅆𒁇𒊏𒀭𒊏𒇽𒅆𒌨𒆷𒂠𒄿𒉌<unk>...𒇽𒅆𒌨𒉈𒄿𒉌𒅔𒍪
𒇽𒉺𒈗𒃲𒆳𒆳𒊏𒆤𒌋𒅗𒁉𒌝𒈪𒋛𒀀
𒈗𒈬𒃻𒃲𒃲𒁀𒂊𒋛𒀀𒃮𒊑<unk>...
𒅗𒂵𒀊𒄄<unk>𒅗𒍪𒅗𒂂𒁕𒃻𒍪𒃻𒃲𒆷𒀀𒀭𒅗𒂵𒅗𒂵𒀊𒅗...
𒅗𒊷𒂵𒉌𒊮𒍝𒉌𒅅𒌓𒍑𒊓𒉌...
𒇽𒍇𒇻𒀀𒀭𒅆𒍪𒀭...𒉌𒅔<unk>𒃶𒄿
𒊮𒈬𒊮𒅗𒆟𒀀𒁶𒃶𒂗𒂷𒂷
𒈠𒁕𒁼𒉈𒄀𒂗𒅗𒌨𒀀𒉈𒋧𒆠
𒈗𒈬𒈗𒉡𒈬𒂊𒁕𒁲𒊮𒍪𒃶𒅁𒄭𒄀